
Text rozhodnutia
SLOVENSKÁ REPUBLIKA
NÁLEZ Ústavného súdu Slovenskej republiky
V mene Slovenskej republiky
PL. ÚS 29/94
Ústavný súd Slovenskej republiky 18. januára 1995 na neverejnom zasadnutí pléna v zložení z predsedu JUDr. Milana Čiča a sudcov JUDr. Júliusa Černáka, JUDr. Anny Danielčákovej, JUDr. Jána Drgonca, JUDr. Jána Klučku, JUDr. Viery Mrázovej, JUDr. Štefana Ogurčáka, JUDr. Richarda Rapanta, JUDr. Miloša Seemanna a JUDr. Tibora Šafárika vo veci návrhu
,
, bytom
okres
, zastúpeného advokátom JUDr. Jozefom Sabom, Advokátska kancelária, Štefánikova ul. č. 206, Trebišov, o volebnej sťažnosti proti výsledkom volieb starostu obce Čierna takto
rozhodol:
Rozhodnutie Miestnej volebnej komisie v obci Čierna o výsledku volieb starostu obce Čierna v časti o rovnakom počte hlasov odovzdaných pre kandidátov na starostu tejto obce vo voľbách konaných 18. a 19. novembra 1994 z r u š u j e ,
a
vyhlasuje
za riadne zvoleného starostu obce Čierna v týchto voľbách.
Odôvodnenie
Ústavný súd Slovenskej republiky na predbežnom prerokovaní veci 20. decembra 1994 prijal návrh
na ďalšie konanie o volebnej sťažnosti proti výsledku
volieb starostu obce Čierna v dňoch 18. a 19. novembra 1994. V tejto sťažnosti navrhovateľ tvrdil, že okrsková volebná komisia v rozpore s volebným zákonom zaradila medzi neplatné hlasovacie lístky aj tri platné hlasovacie lístky, na ktorých bol zakrúžkovaním označený na funkciu starostu obce. O tejto skutočnosti sa dozvedel od okrskovej volebnej komisie, ktorý žiadal
ml., podpredsedu , predsedníčku okrskovej
volebnej komisie, aby dala hlasovať o platnosti predmetných hlasovacích lístkov. Menovaná jeho žiadosť odmietla. Navrhovateľ ďalej uviedol, že v dôsledku toho podľa rozhodnutia volebnej komisie dosiahol len 140 hlasov, hoci pri správnom posúdení platnosti hlasovacích lístkov by bol riadne zvolený za starostu obce.
Navrhovateľ preto žiadal ústavný súd, aby zrušil rozhodnutie miestnej volebnej komisie a vyhlásil ho za riadne zvoleného starostu obce Čierna vo voľbách konaných v dňoch 18. a 19. novembra 1994.
Podstatné rozdiely v tvrdení navrhovateľa a vo vyjadreniach predsedníčky okrskovej volebnej komisie a
,
, predsedu miestnej volebnej
komisie, k predmetu konania vo veci, najmä k postupu volebnej komisie pri posudzovaní platnosti hlasovacích lístkov viedli ústavný súd k vykonaniu dôkazu listinou, a to otvorením obálky s neplatnými hlasovacími lístkami a zistením, akým spôsobom boli označení na jednotlivých hlasovacích lístkoch kandidáti na starostu obce. Predsedovia volebných komisií sa vyjadrili pred otvorením zapečatenej obálky s neplatnými hlasovacími lístkami. Podľa vyjadrenia
, predsedníčky okrskovej volebnej komisie, na
obálke nie sú žiadne náznaky porušenia jej zapečatenia a nemá pochybnosti o svojich troch podpisoch na obálke, na ktorej sú podpisy aj ostatných členov komisie.

,
predseda miestnej volebnej komisie sa vyjadril, že zapečatenie obálky je v poriadku a preto nepovažuje za potrebné vykonať navrhovanú znaleckú expertízu.
Po otvorení obálky sudcom ústavného súdu, do ktorej boli zaradené neplatné hlasovacie lístky na starostu obce Čierna, sa zistilo, že obsahuje 11 hlasovacích lístkov. Osoby zúčastnené na vykonaní dôkazu sa vyjadrili k platnosti jednotlivých hlasovacích lístkov. Navrhovateľ uviedol, že podľa jeho názoru dva až tri hlasovacie lístky mali byť zaradené medzi platné lístky v jeho prospech.
a
,
predsedovia volebných komisií v obci uviedli, že ak by sa platnosť hlasovacích lístkov posudzovala pod a kritérií navrhovateľ a, bolo by možné niektoré z predmetných hlasovacích lístkov uznať za platné aj v prospech starostu obce. Ďalej uviedli, že
, druhého kandidáta na
ml., podpredseda okrskovej volebnej
komisie, ale ani žiaden z ostatných členov komisie nenamietali proti prípadnému nesprávnemu posúdeniu platnosti hlasovacích lístkov, a preto nebolo potrebné rozhodovať o sporných otázkach. Členovia volebnej komisie vrátane
ml. svoj súhlas s
posúdením platnosti hlasovacích lístkov a so sčítaním hlasov potvrdili podpismi.
Správnosť posudzovania platnosti predmetných hlasovacích lístkov závisí od interpretácie ustanovenia § 38 ods. 1 písm. b/ v spojení s § 31 ods. 4 zákona č. 346/1990 Zb. o voľbách do orgánov samosprávy obcí v znení neskorších predpisov, a to, či označenie kandidáta zákonom ustanoveným spôsobom, t.j. zakrúžkovaním poradového čísla kandidáta treba chápať ako jednoznačný a jediný spôsob označenia kandidáta a iné úpravy hlasovacích lístkov ako neprípustný spôsob. Ustanovenie § 31 ods. 3 zákona o voľbách dáva voličovi možnosť požiadať o vydanie iných hlasovacích lístkov v prípadoch prečiarknutých alebo inak nesprávne upravených hlasovacích lístkov. Podľa § 38 ods. 3 druhá veta tohto zákona sa na prečiarknuté alebo dopísané mená neprihliada a podľa odseku 4 tohto ustanovenia zákona okrsková volebná komisia v sporných prípadoch rozhoduje o platnosti hlasovacích lístkov s konečnou platnosťou.
3
Nedodržanie zákonom ustanoveného spôsobu označenia kandidátov, resp. iné zákonom neustanovené spôsoby úpravy hlasovacích lístkov (nepresné, nedostatočne jasné) môžu v praxi volebných komisií v obciach a mestách viesť k rôznemu, a tým nejednotnému posudzovaniu platnosti hlasovacích lístkov a k chybným výsledkom volieb.
Plénum ústavného súdu vyhodnotilo výsledky dôkazu listinou vykonaného podľa § 31 ods. 1 v spojení s odsekom 4 tohto ustanovenia zákona č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov, pričom vychádzalo z obsahu hlasovacích lístkov a najmä zo zistenia spôsobu, akým voliči označili jednotlivých kandidátov na funkciu starostu obce Čierna. Na tomto základe ústavný súd dospel k právnemu názoru, že postup Okrskovej volebnej komisie v obci Čierna pri posudzovaní platnosti troch hlasovacích lístkov nebol v súlade s § 38 ods. 1 písm. b/ v spojení s § 31 ods. 4 zákona o voľbách. Išlo o posudzovanie platnosti dvoch hlasovacích lístkov týkajúcich sa kandidáta lístku v prospech kandidáta
,
, a jedného hlasovacieho
. V dôsledku toho bolo vo voľbách konaných 18. a
19. novembra 1994 pre navrhovateľa
, kandidáta na funkciu starostu obce
Čierna odovzdaných 142 platných hlasov a pre
141 platných hlasov.
Ústavný súd preto podľa § 63 ods. 1 písm. c/ zák. č. 38/1993 Z. z. zrušil rozhodnutie Miestnej volebnej komisie v obci Čierna v časti o rovnakom počte hlasov odovzdaných pre kandidátov na starostu tejto obce vo voľbách konaných 18. a 19. novembra 1994 a zároveň vyhlásil
,
za riadne zvoleného starostu obce Čierna v týchto
voľbách.
P o u č e n i e : Proti tomuto rozhodnutiu nie je prípustný opravný prostriedok.
V Košiciach 18. januára 1995

Zdroj: KAUZIS.SK – https://www.kauzis.sk/judikatura/r/ECLI:SK:USSR:1995:PL.US.29.1994.1 (dáta aktuálne k 4. 11. 2026). Záväzné je znenie zverejnené súdom.




